**Viaţă grea de furnicar**

*Emilia Plugaru*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vii sunt razele de lună

Însă e spre zori de zi,

Din frunzişul des al nopţii

Prind încet a se trezi

Păsărelele prin cuiburi.

Nu e mult şi-ncepe iar,

Tumultoasă şi grăbită,

Viaţa grea de furnicar.

Dar e încă întuneric

Şi oraşul doarme dus,

Luna blândă, neclintită

Mai veghează-acolo, sus.

Însă cum se luminează

În oraş începe iar,

Tumultoasă şi grăbită,

Viaţa grea de furnicar…